Otto Herschmann

Otto Herschmann (født 4. januar 1877 i Wien, død 14. juni 1942) var en østerriksk svømmer og fekter som deltok i de olympiske leker 1896 i Athen og 1912 i Stockholm.

Herschmann vant en olympisk sølvmedalje i svømming under OL 1896 i Athen. Han kom på andreplass bak Alfréd Hajós fra Ungarn på 100 meter fri.

Seksten år senere under OL 1912 i Stockholm vant Herschmann en olympisk sølvmedalje i fekting. Han var med på det østerrikske laget som kom på andreplass i lagkonkurransen i sabel bak Ungarn. Det var elleve lag som deltok og i finalerunden som besto av fire lag vant Østerrike to kamper og tapte en, mot gullmedaljevinnerne Ungarn. Deltakerne på det østerrikske sabellaget var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber.

Herschmann var jøde og han ble arrestert i Wien av nazistene og ble 14. januar 1942 deportert til Sobibór tilintetgjørelsesleir. Han døde året etter i en transittleir i det tysk-okkuperte Polen.

 OL-medaljer 
 16px|Sølv 1896  Athen - Sølv i svømming, 100 meter fri 23px|Habsburgs flagg Østerrike
 16px|Sølv 1912  Stockholm - Sølv i fekting, sabel lag 23px|Habsburgs flagg Østerrike

 Eksterne lenker 


Kategori:Personer fra Wien
Kategori:Østerrikske fektere
Kategori:Østerrikske svømmere
Kategori:Olympiske sølvmedaljevinnere for Østerrike
Kategori:Medaljevinnere under Sommer-OL 1896
Kategori:Deltakere for Østerrike under Sommer-OL 1896
Kategori:Svømmere under Sommer-OL 1896
Kategori:Deltakere for Østerrike under Sommer-OL 1906
Kategori:Fektere under Sommer-OL 1906
Kategori:Medaljevinnere under Sommer-OL 1912
Kategori:Deltakere for Østerrike under Sommer-OL 1912
Kategori:Fektere under Sommer-OL 1912
Kategori:Østerrikere fra andre verdenskrig
Kategori:Fanger i tyske konsentrasjonsleirer
Kategori:Holocaustofre
Kategori:Olympiske medaljevinnere i fekting
Kategori:Olympiske medaljevinnere i svømming
Kategori:Fanger i Sobibor